open-index/open-wikipedia-markdown huggingface dataset:
Izovaleryl-CoA dehydrogenáza

**Izovalerylkoenzým A dehydrogenáza** alebo **izovaleryl-CoA dehydrogenáza** (**IVD**) je enzým, ktorý katalyzuje chemickú reakciu:

: izovaleryl-CoA + akceptor → 3-metylkrotonyl-CoA + redukovaný akceptor

Substrátmi tohto enzýmu sú izovaleryl-CoA (systematicky 3-metylbutanoyl-CoA) a akceptor elektrónov, produktmi sú 3-metylkrotonyl-CoA (systematicky 3-metylbut-2-énoyl-CoA) a redukovaný akceptor. Akceptorom elektrónov je typicky kofaktor flavínadeníndinukleotid (FAD).

Tento enzým patrí medzi oxidoreduktázy, konkrétne tie, ktoré pôsobia na CH-CH skupiny s inými akceptormi. Systematicky sa tento enzým označuje ako **3-metylbutanoyl-CoA:akceptor oxidoreduktáza**. Enzým sa účastní rozkladu valínu, leucínu a izoleucínu.

## Štruktúra
V roku 2025 bolo známych 7 štruktúr tohto enzýmu, s PDB kódmi , , , , , , .

## Katalýza
IVD patrí do rodiny acyl-CoA dehydrogenáz. Je aktivovaná naviazaním izovaleryl-CoA do hydrofóbneho vrecka, do ktorého pasuje rozvetvená alkylová skupina na konci izovaleryl-CoA. Po naviazaní substrátu sa pomocou konformačných zmien presunie tioesterová skupina k FAD, čím môže prebehnúť presun hydridu. Týmto presunom začína dehydrogenácia, počas ktorej sa presunú dva atómy vodíka z β a γ uhlíkov izovaleryl-CoA, čo vedie k tvorbe dvojitej väzby. Tento proces vedie k premene izovaleryl-CoA na 3-metylkrotonyl-CoA a tvorí tretiu reakciu rozkladu leucínu v mitochondriách.

IVD funguje ako súčasť systému elektróny prenášajúcich flavoproteínov (ETF systému). IVD prenáša elektróny z FADH2 na ETF, ktorý ich potom presúva do elektrónového transportného reťazca. Tento reťazec vytvára protónový gradient tým, že presúva protóny do vnútornej mitochondriovej membrány, čím prispieva k tvorbe ATP. Premena izovaleryl-CoA na 3-metylkrotonyl-CoA je tak kľúčová nielen pre katabolizmus leucínu, ale taktiež ho prepája s oxidačnou fosforyláciou.

Po tejto premene sa 3-metylkrotonyl-CoA karboxyluje za vzniku 3-metylglutakonyl-CoA, ktorý sa hydratuje a štiepi na acetyl-CoA a acetoacetát. Obe tieto molekuly fungujú ako sklad energie a vstupujú do citrátového cyklu alebo tvorby ketolátok.

## Klinický význam
Nedostatočná aktivita IVD vedie k hromadeniu izovaleryl-CoA a príbuzných metabolizmov v organizme. To vedie k vzácnemu autozómovo recesívnemu ochoreniu známemu ako izovalérová hyperacidúria alebo izovalérová acidémia, ktorá je charakterizovaná metabolickými krízami, poruchami vývoja a špecifickou vôňou kvoli nadbytku kyseliny izovalérovej.

## Referencie

## Ďalšia literatúra
* 
* 
* 

## Zdroj

Kategória:Flavoproteíny
Kategória:Mitochondriálne bielkoviny
C10H18O

Sumárny vzorec **C<sub>10</sub>H<sub>18</sub>O** majú tieto chemické zlúčeniny:

* Borneol
* Citronelal
* 2-dekenál
* Eukalyptol
* Fenchol
* Geraniol
* Grandizol
* Lavandulol
* Linalool
* Mentón
* Myrcenol
* Nerol
* 2-pinanol
* Ružový oxid
* Terpinén-4-ol
* Terpineol

CA10HA18O
Cadillac Formula 1 Team

**Cadillac Formula 1 Team** je americký automobilový tím, ktorý sa od sezóny 2026 zúčastni Formuly 1.

Tím vlastní výrobca General Motors (GM), ktorý sa bude v šampionáte zúčastňovať pod značkou Cadillac.

## História
Zámer vstúpiť do Formuly 1 oznámila spoločnosť General Motors (GM), v spolupráci so spoločnosťou Andretti Global, v januári 2023.

Oficiálny vstup tímu do Formuly 1, bol potvrdený v marci 2025. 

V auguste 2025 bola oficiálne potvrdená jazdecká dvojica Sergio Pérez a Valtteri Bottas.

Na sezónu 2026 sa stal rezervným pilotom Čínsky jazdec Čou Kuan-jü.

Tím predstaví svoj prvý monopost 8. februára 2026, počas televíznej reklamy na Super Bowle v Kalifornií.

## Pohonná jednotka
General Motors a TWG Global Holdings založili spoločnosť GM Perfomance Power Units LLC (GM PPU), ktorá má v pláne dodávať prvé motory pre tím Cadillac v sezóne 2029. 

V decembri 2024 oznámilo Ferrari dodávanie motorov a prevodoviek, a uzavretie viacročnej spolupráce, ktorá začne v roku 2026.

Odhaduje sa, že vybudovanie továrne vyjde na 65-70 miliónov dolárov, k otvoreniu by malo dôjsť v prvom štvrťroku 2027.

## Kompletné výsledky v F1

#### Prehľad

 Sezóna prebieha

#### Jednotlivé sezóny

 Sezóna prebieha

## Referencie

## Externé odkazy
* Domovská stránka tímu Cadillac Formula 1 Team

Kategória:Tímy Formuly 1
C10H13N5O4

Sumárny vzorec **C<sub>10</sub>H<sub>13</sub>N<sub>5</sub>O<sub>4</sub>** majú tieto chemické zlúčeniny:

* Adenozín
* Deoxyguanozín
* Vidarabín
* Zidovudín

CA10HA13N5O4
Rýnsky spolok (1658)

**Rýnsky spolok** (iné názvy: *Rheinbund*, *Aliance du Rhin*) bol politický pakt ríšskych kniežat na území Svätej ríše rímskej nemeckého národa, ktorý bol založený dňa 14. augusta roku 1658 a to zásluhou mohučského kurfista a arcibiskupa Johanna Philipa von Schönborna. Deklarovaným cieľom tohto politického združenia bolo udržanie podmienok Vestfálskeho mieru z roku 1648 a zároveň presadenie slobody kniežat či dokonca vzájomná vojenská pomoc.
[náhľad|Kardinál [Jules Mazarin na dobovej rytine od Esmeho de Boulonois z roku 1682.]]
Na základe zmluvy zo dňa 14. augusta roku 1658 sa do tohto paktu začlenili kurfist falcký, taktiež kolínsky, mohučský ale aj trevírsky či dokonca vojvoda bavorský. Ďalším členom paktu bol švédsky kráľ ako ten, kto mal pod svojou vládou Brémy a Verden, vojvoda brunšvicko-lünebuský a hesenský landgróf. O deň na to, presnejšie dňa 15. augusta roku 1658 sa do tohto paktu zapojil taktiež francúzsky kráľ Ľudovít XIV. z dynastie Bourbonovcov. Spolok bol uzavretý na tri roky. Obnovený bol opätovne v rokoch 1661 a 1663.

Napriek tomu, že vznik a diplomatická orientácia spolku boli dielom vzájomnej spolupráce kardinála Julesa Mazarina a Johanna Philipa von Schönborna, pôvodne kurfist uvažoval skôr o tom, že by sa Rýnsky spolok mal stať suverénnou alianciou na území Rímsko-nemeckej ríše, pričom by udržal poriadok po deštruktívnych následkoch Tridsaťročnej vojny. Tento zámer však bol presadený bez úspechu. Následne kardinál Jules Mazarin zmenil spolok na nástroj francúzskej kráľovskej politiky. Ríšske kniežatá mali veľmi v krátkom čase poznať, že práve agresívna vojenská expanzia francúzskeho kráľa Ľudovíta XIV. znamenala prinajmenšom rovnaké ohrozenie ich výsad a slobôd ako politika Habsburgovcov, čo bolo hlavným dôvodom zániku spolku.

Rýnsky spolok bol formálne rozpustený dňa 16. augusta roku 1668 v dôsledku vypuknutia tzv. Devolučnej vojny.

## Referencie

## Literatúra
* SKŘIVAN, Aleš et al. (1994). *Kapitoly z dějin mezinárodních vztahů 1648 - 1914*. Praha: Institut pro středoevropskou kulturu a politiku. ISBN 80-85241-57-9.
* SKŘIVAN, Aleš. (2002). *Lexikon světových dějin: 1492–1914*. Praha: Nakladatelství Aleš Skřivan ml. ISBN 80-86493-06-7.

## Pozri aj
* Rakúsko-turecká vojna v rokoch 1663 až 1664

## Zdroj

Kategória:Dejiny Rímsko-nemeckej ríše
Kategória:Dejiny Nemecka
Kategória:Habsburská monarchia
Kategória:Medzinárodné vzťahy Francúzska
Kolbeho-Schmittova syntéza

**Kolbeho-Schmittova syntéza** alebo **Kolbeho-Schmittova reakcia** je karboxylačná chemická reakcia, ktorá sa skladá z dvoch krokov. V prvom kroku reaguje fenol s hydroxidom sodným za vzniku fenolátu, následne reaguje vzniknutý fenolát sodný s oxidom uhličitým pri vysokej teplote a tlaku (125 °C, 100 atm). Koncový produkt sa spracováva pomocou kyseliny sírovej. Finálnym produktom je aromatická hydroxykyselina, známa ako kyselina salicylová (prekurzor aspirínu).

stred|500x500bod|The Kolbe–Schmitt reaction

Pri použití hydroxidu draselného namiesto hydroxidu sodného vzniká hlavne kyselina 4-hydroxybenzoová, pretože tvorí podstatne slabší komplex. Kyselina 4-hydroxybenzoová je prekurzorom pre parabény, skupinu biocídov používaných napríklad v kozmetike na osobnú starostlivosť. 

Táto reakcia sa používa i na priemyselnú syntézu kyseliny 3-hydroxy-2-naftoovej, pričom regiochémia karboxylácie (tzn. miesto, kam sa naviaže karboxylová skupina) je závislá na teplote.

## Reakčný mechanizmus
Kolbeho–Schmittova reakcia prebieha pomocou nukleofilnej adície fenolátu, typicky fenolátu sodného, na oxid uhličitý, čím vzniká salicylát. Posledným krokom reakcie je protonizácia salicylátového aniónu kyselinou, čím vznikajú príslušné salicylové kyseliny (orto- a para-izoméry).
stred|700x700bod|Kolbe–Schmitt reaction
(animácia)

## Referencie

## Iné projekty

## Zdroj

Kategória:Adície
Kategória:Fenoláty
Kategória:Menné reakcie
Kategória:Výrobný postup
Louis Vuitton

náhľad|Louis Vuitton
náhľad|Louis Vuitton

**Louis Vuitton** je francúzska spoločnosť, ktorá navrhuje luxusné oblečenie a doplnky a je považovaná za najexkluzívnejšiu luxusnú značku na svete. Hlavný sponzor America's Cup Sailing má 445 predajní v 62 krajinách. Spoločnosť založil Francúz Louis Vuitton (18211892). Prvý obchod otvoril v Paríži v roku 1854. V roku 1896 jeho syn Georges navrhol *Monogram canvas collection*, ktorá obsahuje iniciály LV.

Spoločnosť riadi skupina LVMH, ktorej prezidentom je Bernard Arnault. Zároveň spoločnosť riadi Patrick Louis Vuitton, ktorému sa spolu s medzinárodne známymi dizajnérmi, ako je Marc Jacobs, podarilo udržať si asociáciu s luxusnou spoločnosťou a exkluzivitu.

Louis Vuitton má politiku, že nikdy neposkytuje zľavy na svoje produkty. Verí, že by to nemal robiť, pretože produkty udržiavajú vnímanie hodnoty u zákazníkov.

## Referencie

## Iné projekty

## Externé odkazy

* Oficiálne stránky firmy 

Kategória:Módne spoločnosti
Kategória:Podniky vo Francúzsku
Kategória:Značky LVMH
Christian Dior S.A.

náhľad|Christian Dior S.A.
náhľad|Christian Dior S.A.

**Christian Dior S.A.**, bežne známy ako **Dior**, je francúzska spoločnosť zaoberajúca sa luxusným tovarom, ktorú kontroluje a vedie podnikateľ Bernard Arnault, ktorý je zároveň šéfom Moët Hennessy Louis Vuitton S. A. - najväčšej luxusnej skupiny na svete. Dior sám vlastní 42,36 % akcií a 59,01 % hlasovacích práv v rámci LVMH.

Spoločnosť, ktorú v roku 1946 založil rovnomenný návrhár Christian Dior, dnes navrhuje a predáva koženú galantériu, módne doplnky, obuv, šperky, hodinky, parfumy, make-up a produkty starostlivosti o pleť a zároveň si zachováva svoju tradíciu uznávaného tvorcu haute couture (s divíziou *Christian Dior Couture*). Hoci spoločnosť vyrába predovšetkým pre ženy, má aj divíziu *Dior Homme* pre mužov a detské oblečenie sa vyrába pod názvom *baby Dior*.

## Referencie

## Iné projekty

## Externé odkazy

* Oficiálne stránky firmy

Kategória:Módne spoločnosti
Kategória:Podniky vo Francúzsku
Kategória:Značky LVMH
Kering

**Kering**, pôvodne *Établissements Pinault* a neskôr *Pinault-Printemps-Redoute* (PPR), je francúzska skupina zaoberajúca sa luxusným tovarom, ktorá vlastní niekoľko značiek vrátane Gucci, Yves Saint-Laurent, Bottega Veneta, Balenciaga, Boucheron a Alexander McQueen. Kering Eyewear (30 % vlastnená spoločnosťou Richemont) vyrába rámy okuliarov pre značky, ktoré môžu, ale nemusia patriť do skupiny.

Od roku 2005 skupinu riadi François-Henri Pinault, ktorý ju v roku 2013 premenoval na Kering. Index KER je súčasťou indexu CAC 40.

## Referencie

## Iné projekty

## Externé odkazy
* Oficiálna stránka Kering

Kategória:Podniky vo Francúzsku
Kategória:Podniky v Paríži
Kategória:7. obvod (Paríž)
Kategória:Maloobchodné podniky
Kategória:Podniky založené v 1962
Bzinský potok

**Bzinský potok** je vodný tok v Považskom Inovci a Podunajskej pahorkatine na území okresu Topoľčany. Je to pravostranný prítok Radošinky v povodí rieky Nitry s dĺžkou približne 5 km a je tokom V. rádu.

## Priebeh toku
Potok pramení na juhovýchodnom okraji Považského Inovca, v geomorfologickom podcelku Inovecké predhorie, na východných svahoch Starého vrchu (), v nadmorskej výške približne  Od prameňa v páse porastu v blízkosti obce Šalgovce tečie východným smerom. Zakrátko opúšťa pohorie a prechádza do Podunajskej pahorkatiny, jej podcelku Nitrianska pahorkatina a geomorfologickej časti Bojnianska pahorkatina. Pokračuje severným okrajom obce, v blízkosti ktorej prijíma krátky ľavostranný prítok. Dočasne sa stáča na juhovýchod a v lokalite Rohožka priberá pravostranný prítok zo Šalgoviec a následne i ľavostranný od Ardanoviec. Preteká cez Bzince, miestnu časť Radošiny, kde priberá ďalší ľavostranný prítok. Stáča sa opäť na juhovýchod, pričom v lokalite Tŕstie prijíma významnejší, pravostranný Šalgovský potok. Odtiaľ tečie málo zvlnenou poľnohospodárskou krajinou juhovýchodným smerom do lokality Lisovárske, kde sa v nadmorskej výške približne  vlieva pravostranne do Radošinky. Potok patrí do širšieho povodia rieky Váh.

Potok pramení na území obce Šalgovce, neskôr krátko tvorí hranicu s katastrom obce Ardanovce a prechádza do katastra Radošiny. Na dolnom toku vedie územím obce Veľké Ripňany. Potok preteká iba okresom Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Považský Inovec, Inovecké predhorie
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nitrianskej pahorkatine
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Topoľčany
Kategória:Ardanovce
Kategória:Šalgovce
Kategória:Radošina
Kategória:Veľké Ripňany
Francúzske národné ženské futbalové družstvo

**Francúzske národné ženské futbalové družstvo** (fra. *Équipe de France féminine de football*, kratšie *Féminin A*) reprezentuje Francúzsko v medzinárodnom ženskom futbale (Majstrovstvá sveta, Majstrovstvá Európy, Olympijské hry aLiga národov . Tím je riadený Francúzskou futbalovou federáciou. 

## Trénerský tím

K 27. júlu 2025.

## Rekordy
K 19. júlu 2025.

Hráčky hrubým písmom sú stále aktívne hráčky.

## Súťažné štatistiky

### [[Majstrovstvá sveta vo futbale žien|Majstrovstvá sveta žien FIFA]]

### Olympijské hry

### [[Majstrovstvá Európy vo futbale žien|Majstrovstvá Európy žien UEFA]]

### [[Liga národov žien UEFA]]

## Referencie

## Iné projekty

## Zdroj

Kategória:Národné ženské futbalové družstvá
Kategória:Futbal vo Francúzsku
Kategória:Francúzske národné družstvá
Kategória:Portál:Francúzsko/Zapojené články
Ráztočky

**Ráztočky** sú potok v regióne Zemplín v subregióne Horný Zemplín, na území obce Inovce v okrese Sobrance v Košickom kraji. Nachádzajú sa v geomorfologickom celku Beskydské predhorie. Ústia do Inovského potoka. Majú dĺžku . Rád toku X.

## Prameň
Vodný tok *Ráztočky* pramení v lesnom extraviláne v  vo východnej časti územia obce Inovce v tesnej blízkosti slovensko – ukrajinskej štátnej hranice v okrese Sobrance v Košickom kraji, vo vzdialenosti  juhovýchodne od vrchu Priečna s 

## Opis toku
*Ráztočky* tečú od prameňa západným smerom cez lesný extravilán obce Inovce, obmývajú južné úpätie a neskôr západné úpätie vrchu Priečna, skrúcajú sa na severozápad, v  priberajú ľavostranný bezmenný prítok pritekajúci z pasienka *Chlievište*, pravým brehom obmývajú úpätie lesa *Priečna*, ľavým brehom obmývajú úpätie pasienka a poľa *Hrb*, v  priberajú ďalší ľavostranný bezmenný prítok, v  priberajú pravostranný bezmenný prítok, pravým brehom obtekajú naďalej les a ľavým brehom obtekajú poľnohospodársky extravilán, v  ústia na obecnej hranici medzi obcou Inovce a obcou Ruský Hrabovec do Inovského potoka ako jeho pravostranný prítok. Inovský potok ďalej ústi do vodného toku Stežná. *Ráztočky* patria do okresu Sobrance v Košickom kraji. Pramenia, pretekajú a ústia do vodného toku Inovský potok na území obce Inovce. Vodný tok sa nachádza v geomorfologickom celku Beskydské predhorie v geomorfologickom podcelku Ublianska pahorkatina. Vodný tok má tri bezmenné prítoky.

## Pôvod názvu
Názov potoka *Ráztočky* má pôvod v množnom gramatickom čísle zdrobneniny apelatíva *ráztoka* vo význame *stok dvoch potokov pri pohľade zdola ako roztekanie (hospodárske využívanie povodia postupovalo proti prúdu)*. Apelatívum prešlo vývojom *ráztoka* → *ráztočka* → *ráztočky* a ako jednočlenné hydronymum v podobe *Ráztočky* s významom *potok charakteristický viacerými ráztočkami, čiže sútokmi zdrojníc, ktoré pri pohľade zdola pôsobili ako roztekanie*, sa stalo súčasťou skupiny názvov v slovenskej toponymii, najmä hydronymii. Názov vodného toku *Ráztočky* bol štandardizovaný v roku 1993. V množine slovenskej hydronymie vodných tokov hydronymum *Ráztočky* sú jedinečným hydronymom (september 2025).

## Referencie

Kategória:Vodné toky v okrese Sobrance
Kategória:Potoky na Slovensku 
Kategória:Vodné toky v Beskydskom predhorí 
Kategória:Inovce
Tonight It’s You

„**Tonight It’s You**“ je pieseň americkej rockovej skupiny Cheap Trick, ktorá bola vydaná v roku 1985 ako hlavný singel z ich ôsmeho štúdiového albumu *Standing on the Edge*. Napísali ju Rick Nielsen, Robin Zander, Jon Brant a Mark Radice a produkoval ju Jack Douglas. Song sa umiestnil na 44. mieste v americkom rebríčku *Billboard Hot 100* a na 8. mieste v rebríčku *Billboard* Top Rock Tracks Chart.

Skladbu „Tonight It's You“ vydalo vydavateľstvo Epic Records v USA, Kanade, Európe, Austrálii a Japonsku. Pre jej vydanie ako singlu bola vytvorená remixovaná a upravená verzia LP verzie skladby „Tonight It's You“.

## Videoklip
O réžiu videoklipu sa postaral francúzsky filmár Just Jaeckin.

## Referencie

## Externé odkazy
* 
* ''Tonight It’s You'' na Discogs
* Oficiálne video

## Zdroj

Kategória:Single Epic Records
Kategória:Piesne z 1985
Kategória:Single z 1985
Kategória:Hudobné videá režírované Justom Jaeckinom
Blatnica (prítok Radošinky)

**Blatnica** je vodný tok v Považskom Inovci a Podunajskej pahorkatine na území okresu Topoľčany. Je to ľavostranný prítok Radošinky v povodí rieky Nitry s dĺžkou približne 8 km a je tokom V. rádu.

## Priebeh toku
Potok pramení na juhovýchodnom okraji Považského Inovca, v geomorfologickom podcelku Inovecké predhorie, v lokalite Podháj, v nadmorskej výške približne  Od prameňa na okraji lesného porastu tečie južným smerom. Zakrátko opúšťa Považský Inovec a pokračuje Podunajskou pahorkatinou, jej podcelkom Nitrianska pahorkatina a geomorfologickou časťou Bojnianska pahorkatina. Vteká do Nitrianskej Blatnice, kde priberá krátky pravostranný prítok a stáča sa západným smerom. Na jej okraji priberá menší pravostranný prítok a opäť mení smer na juh. V lokalite Zarúbanica prijíma ďalší pravostranný prítok a cez Tále pokračuje k Behynciam, patriacim obci Veľké Ripňany. Pred intravilánom križuje trať do Radošiny, následne priberá pravostrannú Starú Radošinku a pokračuje obcou juhovýchodným smerom. Za obcou Behynce priberá ľavostranný prítok a severne od obce Veľké Ripňany sa v nadmorskej výške približne  vlieva ľavostranne do Radošinky. Potok patrí do širšieho povodia rieky Váh.

Potok pramení na území obce Nitrianska Blatnica, neskôr prechádza do katastra Radošiny a na územie obce Veľké Ripňany. Potok tak preteká iba okresom Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Považský Inovec, Inovecké predhorie
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nitrianskej pahorkatine
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Topoľčany
Kategória:Nitrianska Blatnica
Kategória:Radošina
Kategória:Veľké Ripňany
Dihydroxyfenylglycín

**(S)-3,5-dihydroxyfenylglycín** alebo **DHPG** je silný a selektívny agonista metabotropných glutamátových receptorov (mGluR) I. skupiny.

DHPG bol prvý známy agonista selektívny pre mGluR I. skupiny. Iba (S)-izomér má tento účinok a zároveň by mohol byť čiastočný agonista mGluR1a a mGluR5a v neurónoch a astrocytoch. 

Terapeutické účinky (*S*)-DHPG boli skúmané na liečbu poškodenia neurónov (napríklad pri ischémii alebo hypoxii), zlepšení kognitívnych schopností alebo pri Alzheimerovej chorobe.

DHPG možno izolovať z latexu rastliny *[[Euphorbia helioscopia]]*.

DHPG takisto tvorí súčasť vankomycínu a príbuzných glykopeptidov. Aj keď enzýmy DpgA-D syntetizujú (*S*)-izomér (pozri nižšie), vo vankomycíne a podobných zlúčeninách sa nachádza (*R*)-izomér. DHPG sa enzymaticky syntetizuje z polyketidov.

## Biosyntéza
Počas biosyntézy v baktériách je vyžadovaných 5 enzýmov na syntézu DHPG, a to DpgABCD a 4-hydroxyfenylglycínaminotransferáza (Pgat). DpgA je polyketidsyntáza typu III a začína syntézu kondenzáciou acetyl-CoA s tromi molekulami malonyl-CoA. Vznikajúca tetrakarbonylová zlúčnina následne cyklizuje za vzniku C8 intermediátu (intermediátu s 8 atómami uhlíka). 

: bezrámu|526x526bod

Enzýmy DpgB/D potom dehydratujú tento intermediát premenou na enolát, čím dochádza k strate molekuly vody. DpgB/D následne izomerizuje vznikajúci produkt, čím dochádza k vzniku aromatického kruhu.

: bezrámu|478x478bod

Enzým DpgC následne oxiduje aromatický medziprodukt na benzylovom uhlíku pomocou molekuly kyslíka na α-ketokyselinu. Táto oxidácia prebieha bez prítomnosti železa, hému, či flavínových alebo pterínových kofaktorov. O vysvetlenie mechanizmu tohto enzýmu sa pokúsili Chen *et al*. a ich výsledky neskôr podporili i Widboom *et al*. Navrhovaný mechanizmus je v obrázku nižšie. V poslednom kroku dochádza k transaminácii vzniknutého produktu za vzniku DHPG, pričom ako donor aminoskupiny vystupuje tyrozín. Podľa niektorých zdrojov namiesto toho prebieha transaminácia pomocou (''S'')-3,5-dihydroxyfenylglycíntransaminázy, kde ako donor aminoskupiny vystupuje glutamát.

: bezrámu|656x656bod

4-hydroxyfenylglycíntransferáza syntetizuje (*S*)-izomér DHPG, avšak následne pravdepodobne neznáma epimeráza mení jeho konfiguráciu na (*R*) predtým, než sa DHPG zabuduje do neribozómovo syntetizovaného peptidu vankomycínu.

## Referencie

## Iné projekty

## Zdroj

Kategória:Aminokyseliny
Kategória:Deriváty aminokyselín
Kategória:Nootropiká
Kategória:Neproteínogénne aminokyseliny
Tuleň grónsky

**Tuleň grónský** () je druh tuleňa, žijúceho hlavne v Atlantickom a Severnom ľadovom oceáne.

## Popis
Ich telo pokrýva striebornosivá srsť s dvoma čiernymi škvrnami, ktoré sedlovite siahajú k predným končatinám. Mláďatá do 23 týždňov majú srsť bielu, mladé jedince (staršie ako 3 týždne) majú čierno bodkovanú sivú srsť. Ich charakteristickú srsť získavajú až okolo pohlavnej dospelosti. Majú čisto čierne oči. Samce sú o niečo väčšie ako samice.

Dospelé samce môžu byť dlhé 171 až 190 cm a ťažké priemerne 135 kg, zatiaľ čo samice môžu merať 168 až 183 cm a vážiť priemerne 120 kg.

## Rozšírenie
Tulene grónske sa vyskytujú v subarktických oblastiach severného Atlantického oceánu a Severného ľadového oceánu. Patria medzi najpočetnejšie tulene, odhaduje sa že ich žije okolo 4,5 miliónov jedincov.

## Spôsob života
Oveľa viac času trávia v mori ako na súši. Môžu sa na ľade zoskupovať do veľkých skupín so stovkami až niekoľko tisíckami jedincov. Zvyšok času trávia ako samotárske bytosti. Je to migrujúci druh tuleňa, ktorý môže počas migrácie prekonávať veľké vzdialenosti. Lovia ich medvede biele, kosatky a niektoré druhy žralokov.

## Potrava
Živia sa najmä rybami a morskými bezstavovcami. Ich strava sa líši v závislosti od miesta a ročného obdobia. Tulene grónske si hľadajú potravu v hĺbkach 150 až 200 m.

## Rozmnožovanie
Rozmnožovanie prebieha medzi polovicou februára a aprílom. Pária sa zvyčajne vo vode. Gravidita tuleňa grónskeho trvá približne 11 a pol mesiaca, po ktorej zvyčajne vrhne jedno mláďa, hoci zriedkavo môže vrhnúť aj dve mláďatá. Samice vrhajú výhradne na ľade. Novorodenci vážia asi 11 kg a merajú 8085 cm. Dojčenie trvá približne 12 dní, po ktorom matka opustí mláďa, aby sa mohla znovu páriť.

## Galéria

Súbor:Blanchon-idlm2006.jpg|Snehobiele mláďa
Súbor:Juvenile Harp Seal (8590144175).jpg|Mladý jedinec


## Referencie

## Iné projekty

## Zdroje
* Pagophilus groenlandicus na Animal Diversity Web

Kategória:Tuleňovité
Kategória:Najmenej ohrozené druhy
Kosovská Mitrovica

**Kosovská Mitrovica** (, ) je mesto na severe autonómnej oblasti Kosovo v Srbsku. Je administratívnym centrom rovnomenného okresu. Má približne 70 000 obyvateľov a leží na sútoku riek Ibar a Sitnica, asi 40 kilometrov severne od Prištiny.

## Dejiny
Územie dnešnej Kosovskej Mitrovice bolo osídlené už v staroveku, pričom okolie bolo známe ťažbou kovov od rímskeho obdobia. V stredoveku sa v regióne rozvíjali banícke osady vďaka bohatým ložiskám olova, zinku a striebra. Samotná Kosovská Mitrovica sa ako osídlenie výraznejšie spomína v období Osmanskej ríše.

Na prelome 19. a 20. storočia sa mesto stalo významným hospodárskym centrom vďaka baníckemu komplexu Trepča. Počas socializmu v bývalej Juhoslávii patrila Trepča k najväčším priemyselným podnikom regiónu, poskytovala prácu tisíckam ľudí a mala kľúčový význam pre ekonomiku Srbska.

Vojna v Kosove (1998 – 1999) zasiahla aj Kosovskú Mitrovicu. Po vojne sa mesto de facto rozdelilo na dve časti: severnú, ktorú obývajú prevažne Srbi, a južnú, kde žije väčšina albánskeho obyvateľstva. Rieka Ibar sa tak stala symbolickou i reálnou hranicou medzi komunitami.

## Geografia a poloha
Kosovská Mitrovica sa nachádza v severnej časti autonómnej oblasti Kosovo a Metohija v južnom Srbsku, v oblasti obklopenej pohoriami Kopaonik a Šar planina. Mesto je dôležitou dopravnou križovatkou, spájajúcou sever Kosova so zvyškom autonómnej oblasti a Srbska.

## Obyvateľstvo
Mesto má približne 70 000 obyvateľov. Južnú časť obývajú prevažne Albánci, zatiaľ čo severná časť je centrom srbskej menšiny v Kosove. Okrem nich tu žijú aj menšie komunity Bosniakov, Turkov a Rómov. Etnická rozdelenosť je jedným z hlavných faktorov, ktoré ovplyvňujú každodenný život v meste.

## Hospodárstvo
Najdôležitejším hospodárskym prvkom Kosovskej Mitrovice je bansko-hutnícky komplex Trepča, ktorý v minulosti patril medzi najväčšie priemyselné podniky Balkánu. Po vojne bola jeho činnosť obmedzená, no dodnes zohráva významnú úlohu v miestnom hospodárstve. Okrem baníctva má mesto rozvíjajúci sa sektor služieb a obchodu.

## Kultúra a vzdelávanie
V Kosovskej Mitrovici sídli Univerzita v Prištine so sídlom v Kosovskej Mitrovici, ktorá bola po konflikte premiestnená z Prištiny. V meste sa nachádza viacero kultúrnych inštitúcií, knižníc a športových klubov. Napriek napätiu medzi komunitami sa v Kosovskej Mitrovici konajú kultúrne podujatia a športové súťaže.

## Referencie

## Iné projekty

Kategória:Mestá v Srbsku
Kategória:Mestá v Kosove
Flintstonovci

**Flintstonovci** môžu byť:

* americký seriál z roku 1960, pozri Flintstonovci (seriál)
* americký film z roku 1994, pozri Flintstonovci (film)
Diego Ramos

**Diego César Ramos** (* 29. november 1972, Buenos Aires, Argentína) je argentínsky herec, spevák, divadelný režisér a moderátor.

## Životopis
Narodil sa v štvrti Palermos v Buenos Aires, ako druhý zo štyroch detí Silvie Ramos a kardiochirurga Alberta Ramosa. Má staršieho brata Christiana, mladšieho brata Hernána a mladšiu sestru Maríu Silviu. Počas strednej školy bol členom divadelnej skupiny, ktorá uvádzala vlastné hry.

Herectvo študoval pod vedením Luisiny Brando a Berty Goldenberg, absolvoval aj kurz spevu a tanca. V televízii sa objavil prvýkrát v telenovele *Montaña rusa*. Prvú hlavnú rolu stvárnil v seriáli *Ricos y famosos* po boku Natalie Oreiro.

V telenovele *[[Divoký anjel]]* účinkoval ako advokát Sergio Costa. Pravidelne sa objavuje v telenovelách, často hrá aj v divadle.

Stvárnil otca Violetty v disneyovskom seriáli *[[Violetta]]*.

## Vybraná filmografia
### Telenovely
* 1994: *Montaña rusa* – Maximiliano
* 1996: *Sueltos*
* 1996: *Gino* – Víctor
* 1996: *El último verano*
* 1996: *Como pan caliente*
* 1997: *Ricos y famosos* – Diego Salerno Ortigoza
* 1998: *Casablanca*
* 1998 – 2000: *Verano del '98* – Bruno Beláustegui
* 1998: *Lo tuyo es mío* – Marcelo Morales
* 1999: *[[Divoký anjel]]* – Sergio Costa
* 1999: *Buenos vecinos* – Dr. Nicolás Cendrero
* 2000: *Amor latino* – Fernando Domeq
* 2001: *Pedro el escamoso* – Sandro Bilicich
* 2001: *Los médicos de hoy 2* – Nicolás Hernández
* 2003: *Ángel de la guarda, mi dulce compañía* – Miguel Ángel Cruz
* 2003: *El auténtico Rodrigo Leal* – Alberto Díaz Lopera / Alberto Di Lorenzo
* 2005: *Lorena* – Miguel Ferrero
* 2008: *Los exitosos Pells* – Tomás
* 2012 – 2015: *[[Violetta]]* – Germán Castillo

## Referencie

## Externé odkazy
* 
* 
* Diego Ramos na Instagrame

Kategória:Argentínski divadelní herci
Kategória:Argentínski filmoví herci
Kategória:Argentínski televízni herci
Kategória:Osobnosti z Buenos Aires
Bernhard Windscheid

**Bernhard Windscheid** (celým menom: **Bernhard Joseph Hubert Windscheid**; * 26. júl 1817, Düsseldorf† 26. október 1892, Lipsko) bol nemecký právnik, pandektista a profesor na viacerých nemeckojazyčných univerzitách (Bonn, Bazilej, Greifswald, Heidelberg, Mníchov, Lipsko).

Jeho kniha *Lehrbuch des Pandektenrechts* (*Učebná kniha Pandekt*, 18621870) bola publikovaná v deviatich vydaniach (dve upravené jeho nasledovníkmi až po jeho smrti) a dosiahla mimoriadnu autoritu ako popredná učebnica súkromného práva v nemeckých krajinách. Spracoval v nej rímske právo ahistorickým, dogmatickým a vedeckým spôsobom, tak aby bolo aplikovateľné na moderný život.

Windscheid sa tiež podieľal na príprave nového nemeckého zákonníka (BGB) a jeho konečná podoba z roku 1896 bola výrazne ovplyvnená Windscheidovou učebnicou.

## Referencie

## Ďalšia literatúra
* 

## Iné projekty

Kategória:Osobnosti z Düsseldorfu
Kategória:Nemeckí právni romanisti
Kategória:Nemeckí právni civilisti
Kategória:Nemeckí univerzitní profesori
Kategória:Nemeckí vedeckí spisovatelia
Kategória:Členovia Kráľovskej holandskej akadémie vied
Brigitte Lahaie

**Brigitte Lahaie** (* 12. november 1955, Tourcoing) je francúzska modelka a herečka. Lahaie bola počas 70. rokov ikonou francúzskej pornografickej kinematografie a symbolom zlatého veku X, s približne stovkou filmov na konte. Oblasť hardcore kinematografie opustila v roku 1980 po štyroch rokoch činnosti a niekoľkých desiatkach rolí. V neskorších časoch hrávala vo viacerých erotických filmoch rôznorodej kvality.

## Životopis
Brigitte Lahaie, sa narodila v Lille do nižšej strednej triede a do Paríža prišla vo veku sedemnástich rokoch, kde začala pózovať pre módne magazíny. Lahaie, ktorá sa neskôr stala pornografickou herečkou vďaka odpovedi na malý inzerát, bola koncom 70. rokov francúzskou hviezdou erotického filmu a užívala si svoj zlatý vek, kým jej uvedenie v kinách nezastavilo video. Ako hrdinka približne štyridsiatich filmov v rokoch 1976 až 1980 pracovala pod vedením najznámejších režisérov tohto žánru: Gérarda Kikoïna, Burta Tranbareeho, Francisa Leroia, José Bénazérafa či Frédérica Lansaca. V tomto období bola aj jednou z múz Jeana Rollina, kultového režiséra eroticko-fantasy hororových filmov. Počas svojej kariéry hrala aj vedľajšie role vo filmoch ako *[[I... comme Icare]]*, *[[Rana dáždnikom]]*, *[[Kto nastaví kožu]]* alebo *[[Diva]]*. Talent Brigitte Lahaie sa prejavoval v bezchybnej postave a istom dare pre exhibicionizmus. V roku 1981 sa jej kariéra obrátila smerom ku komerčnejšej kinematografii. V 80. rokoch navštevovala hodiny dramaturgie a hrala v ľahkých komédiách či detektívnych filmoch. Objavila sa po boku Helmuta Bergera a Tellyho Savalasa vo filme Jessa Franca *Noční predátori* (1987). Od 21. storočia je známa ako aj moderátorka rozhlasových relácií.

## Filmografia (výber)
* 1970: *Africa Erotica*
* 1978: *La Clinique des fantasmes*
* 1978: *Les Raisins de la mort*
* 1979: *I... comme Icare*
* 1980: *Rana dáždnikom*
* 1981: *Kto nastaví kožu*
* 1981: *Diva*
* 1985: *Brigade des moeurs*
* 1987: *Les Prédateurs de la nuit*
* 1987: *On se calme ! ...et on boit frais à Saint-Tropez*
* 2004: *Calvaire*

## Referencie

## Literatúra
* 

## Iné projekty

## Externé odkazy
* 
* 
* 
* 

Kategória:Francúzske filmové herečky
Kategória:Francúzske televízne herečky
Kategória:Francúzske modelky
Kategória:Herečky z erotických filmov
Kategória:Francúzske pornoherečky
Stará Radošinka

**Stará Radošinka** je vodný tok v Podunajskej pahorkatine na území okresu Topoľčany. Je to pravostranný prítok Blatnice v povodí rieky Nitry s dĺžkou približne 3,5 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Nitrianska pahorkatina a jej časti Bojnianska pahorkatina, na severnom okraji Radošiny, v nadmorskej výške približne  Od prameňa tečie južným smerom, pričom zakrátko priberá dvojicu menších prítokov. Vedie centrom obce, kde križuje cestu II/499 do Topoľčian a postupne sa stáča mierne juhovýchodným smerom. Na dolnom konci obce priberá ďalší malý, ľavostranný prítok a kopírujúc neďalekú železničnú trať do Zbehov a hlavnú cestu do Veľkých Ripnian, pokračuje málo zvlnenou pahorkatinou na juhovýchod. Na dolnom toku sa pred obcou Behynce, patriacej pod Veľké Ripňany, stáča južným smerom a v lokalite Luhy sa na okraji intravilánu, v nadmorskej výške približne , vlieva pravostranne do Blatnice. Potok patrí do širšieho povodia rieky Váh.

Potok pramení a celou dĺžkou preteká iba územím obce Radošina, v lokalite ústia zasahuje na hranicu katastra obce Veľké Ripňany. Potok tak preteká iba okresom Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Radošina
Institutiones Iustiniani

[náhľad|Stredoveký rukopis Institutiones s glosami zostavenými [Accorso|Accursiusom, asi 1320 až 1335, dnes: Biblioteca Apostolica Vaticana, Vatikán, Ms Vatican Bibliotheca Palatina Latin 765, fol. 50v51r]]
**Institutiones Iustiniani** (iné názvy: **Justiniánske Inštitúcie** alebo **Justiniánove Inštitúcie**, skr. **I.**, **Inst.**, **Iust. Inst.** alebo **Inst. Iust.**) sú učebnicou rímskeho práva, ktorá zároveň plnila funkciu prameňa práva. Boli publikované 21. novembra 533 (Contitutio Imperatoriam) z moci byzantského cisára Justiniána I. Adresované boli mládeži túžiacej po poznaní práva (*cupidae legum iuventuti*).

Za ich vznikom stáli profesori práva Theofilos a Dorotheos. Učebnica v mnohom čerpala zo staršieho diela od rímskeho právnika Gaia (Institutiones Gai). V menšej miere boli pri jej zostavovaní použité aj Inštitúcie iných právnikov (Florentina, Ulpiána, Marciána), či Ulpiánove libri VII regularum, a zrejme aj niektoré z diel právnika Pomponia.

Dielo bolo napísané v latinčine, no profesorovi Theofilovi býva zároveň pripisované vytvorenie gréckej Parafrázy Inštitúcií.

Z formálneho hľadiska sa skladajú zo štyroch kníh (*libri*), ktoré sa ďalej členia na tituly a paragrafy. Z obsahového hľadiska v nich možno rozpoznať päť sekcií: úvod, úpravu osobných práv, majetkových práv, procesného práva a krátku časť k trestnému právu. V Inštitúciách sa tak prejavuje aj Gaiovo trojčlenenie práva na osoby, veci a žaloby.

Institutiones boli základnou učebnou pomôckou v Európe až do obdobia novoveku. Boli preto často komentované predstaviteľmi recepcie rímskeho práva. Patria tiež k často prekladaným prameňom rímskeho práva. Do „moderných jazykov“ boli prvýkrát preložené už v 13. storočí (francúzština). Dielo bolo preložené aj do slovenčiny. Slovenský preklad Petra Blaha poslúžil zároveň ako predloha českému prekladu profesora Michala Skřejpka.

## Edície
*
*
*

## Referencie

## Iné projekty

Kategória:Pramene rímskeho práva
Kategória:Právne predpisy v Byzantskej ríši
Kategória:Vzniklo v 533
Majstrovstvá Európy vo futbale žien 1984

**Majstrovstvá Európy vo futbale žien 1984** boli prvými majstrovstvami Európy žien. Víťazom sa stalo Švédsko, ktoré vyhrali nad Anglickom po penaltách.

Štyri tímy z prvých miest skupín v kvalifikácii postúpili na turnaj. Semifinále sa hralo dvojzápasovo, doma a vonku. Finále sa hralo dvojzápasovo. Keďže v kvalifikácii hralo len 16 tímov (čo je menej ako polovica členov UEFA v tom čase), súťaži nebol udelený oficiálny status turnaja. Zápasy sa hrali na dva polčasy po 35 minút s loptou veľkosti číslo 4.

## Kvalifikácia

## Semifinále

### 1. zápas

### 2. zápas

## Finále

### 1. zápas

### 2. zápas

## Štatistiky

### Najlepšie strelkyne
**4 góly**

* Pia Sundhage

**2 góly**

* Linda Curl
* Carolina Morace

**1 gól**

* Inge Hindkjær
* Debbie Bampton
* Kerry Davis
* Elisabetta Vignotto
* Helen Johansson Björk
* Doris Uusitalo

Zdroj.

## Referencie

## Zdroj

Kategória:Futbal v 1984
1984
Kategória:1984 v Európe
Rio Ngumoha

**Rio Chima Ngumoha** (*29. august 2008, Newham, Anglicko) je anglický profesionálny futbalista, ktorý hrá ako ľavé krídlo alebo ofenzívny stredopoliar za anglicky klub Liverpool FC.

## Klubová kariéra

### Chelsea
Ngumoha sa pripojil k akadémii Chelsea vo veku ôsmich rokov a strelil gól pri víťazstve Chelsea 3:1 nad Wolves vo finále Premier League Cupu hráčov do 17 rokov v apríli 2024.

### Liverpool
Ngumoha sa pripojil k Liverpoolu v lete 2024.

Na jeseň v sezóne 2024/25 bol Ngumoha povolaný trénerom Arnem Slotom do seniorského tímu Liverpoolu.18. decembra 2024 bol zaradený medzi náhradníkov v zápase EFL Cupu medzi Liverpoolom a Southamptonom. 11. januára 2025 Ngumoha debutoval ako hráč základnej zostavy seniorského tímu Liverpoolu v zápase proti proti Accrington Stanley v FA Cupe, ktorý vyhral 4:0. Stal sa najmladším hráčom Liverpoolu, ktorý nastúpil v FA Cupe, vo veku 16 rokov a 135 dní a zároveň najmladším hráčom, ktorý nastúpil v základnej zostave v histórii klubu.

Ngumoha bol zaradený do kádra Liverpoolu na predsezónne turné v Hongkongu a Japonsku v júli 2025. Za klub nastúpil v prípravných zápasoch, pričom bol chválený za svoje výkony, v štyroch zápasoch strelil dva góly a prispel dvoma asistenciami. 25. augusta Ngumoha debutoval v Premier League ako striedajúci hráč za Codyho Gakpa v nadstavenom čase a skóroval v 10. minúte nadstaveného času, čím zabezpečil víťazstvo 3:2 nad Newcastle United a stal sa najmladším strelcom v histórii klubu. Rio si týmto gólom takisto na svoje konto pripísal najneskôršie strelený gól Liverpoolu v histórií Premier League.

## Medzinárodná kariéra
Ngumoha sa narodil v Anglicku a má nigérijský a guadeloupský pôvod. Rio má po rodičoch nigérijské aj francúzske občianstvo. Debutoval v anglických reprezentáciách do 15 rokov a do 16 rokov v roku 2023.  V októbri 2024 hral za anglický tím do 17 rokov. Bol nominovaný na Majstrovstvá Európy hráčov do 17 rokov 2025.

3. septembra 2025 debutoval Ngumoha v anglickom tíme do 19 rokov počas zápasu, v ktorom vyhrali 2:0 nad Ukrajinou v Pinatar Aréne.

## Úspechy
**Chelsea**

* U17 Premier League Cup : 2023/24 

## Referencie

Kategória:Anglickí futbalisti
Kategória:Hráči Liverpool FC
Kategória:Hráči Chelsea FC
Kategória:Hráči FA Premier League
Kategória:Futbaloví útočníci
Kategória:Anglické osobnosti nigérijského pôvodu
Hviezdicový hrádok

**Hviezdicový hrádok** alebo Hviezdny hrádok (iné názvy Pahorok, Turecký val, maď. Csillagvár) sú zvyšky protitureckej pevnosti neďaleko Malého Dunaja asi 2 km od Dolných Janíkov, miestnej časti obce Janíky.

Hrádok dostal meno podľa dodnes dobre viditeľného valu s pôdorysom v tvare nepravidelnej šesťuholníkovej hviezdy. Má rozmery cca 102 × 112 m. Na zemnom vale bol postavený palisádový múr. Okolo hrádku bola vodná priekopa. Celý pahorok pravdepodobne obklopoval ešte ďalší plot a priekopa. Vchod do pevnosti bol na severovýchodnej strane od Malého Dunaja.

Vnútorný priestor tvorilo 13 drevených budov, ktoré slúžili na bývanie a ako zbrojnica. Na základe archeologických nálezov ako mince, keramika, fajky, klince atď. sa stavba datuje do 17. storočia ako súčasť obrany proti tureckým vojskám.

Zvyšok pevnosti je spolu s priekopou od 27. júna 1966 zapísaný v registri národných kultúrnych pamiatok SR.

## Referencie

Kategória:Pevnosti na Slovensku
Kategória:Kultúrne pamiatky v okrese Dunajská Streda
Kategória:Janíky
Voľby do Poslaneckej snemovne Parlamentu Českej republiky 2025

**Voľby do [[Poslanecká snemovňa Parlamentu Českej republiky|Poslaneckej snemovne Parlamentu Českej republiky]] v roku 2025** sú parlamentné voľby, ktoré sa uskutočnili 3. a 4. októbra 2025 v Česku. Vo voľbách do snemovne kandidovalo celkom 26 politických subjektov, z ktorých občania zvolili 200 poslancov. Voľby sa začali v piatok 3. októbra o 14:00 otvorením volebných miestností a končili sa v sobotu 4. októbra o tom istom čase.

Česi mohli v tomto roku prvý raz voliť zo zahraničia aj korešpondenčne, okrem toho mohli voliť aj na zastupiteľských úradoch v krajine, kde sa zdržiavajú. V zahraničí žije podľa odhadov približne 600 000 českých občanov.

Po voľbách v roku 2021 zložila koalícia SPOLU s koalíciou Piráti a Starostovia vládnu koalíciu, pričom sa novým premiérom stal predseda SPOLU Petr Fiala, čím nahradil Andreja Babiša. Babišovo ANO 2011 a SPD ostali v opozícii. Uprostred volebného obdobia koalíciu opustila Česká pirátska strana (Piráti) potom, čo premiér Fiala nečakane odvolal svojho podpredsedu pre digitalizáciu, ministra regionálneho rozvoja a predsedu Pirátov Ivana Bartoša.

Voľby vyhralo ANO, ktoré prekonalo očakávania s 34,5% hlasov a 80 mandátmi. Vládne strany a Piráti získali dokopy 92 mandátov namiesto predpokladaných 62 až 70, čím taktiež prekonali očakávania. SPD, ktorému prieskumy predpokladali tretie miesto, skončilo piate. Ľavicové Stačilo!, bývalý koaličný partner ANO, sa s 4,3% nedostalo do snemovne.

## Kandidáti

## Prieskumy verejnej mienky
náhľad|800px|Graf prieskumov verejnej mienky od volieb v roku 2021|žiadny

## Výsledky

### Výsledky podľa okresov

Súbor:ANO PSP ČR 2025.svg|ANO 2011
Súbor:SPOLU PSP ČR 2025.svg|SPOLU
Súbor:STAN PSP ČR 2025.svg|STAN
Súbor:Piráti PSP ČR 2025.svg|Piráti
Súbor:SPD PSP ČR 2025.svg|SPD
Súbor:AUTO PSP ČR 2025.svg|AUTO
Súbor:Stačilo! PSP ČR 2025.svg|Stačilo!


## Poznámky

## Referencie


## Pozri aj
* Poslanecká snemovňa Parlamentu Českej republiky
* Zoznam politických strán v Česku

Česká republika
2025
Kategória:2025 v Česku
Majstrovstvá Európy vo futbale žien 1987

**Majstrovstvá Európy vo futbale žien 1987** boli 2. ročník Majstrovstvá Európy vo futbale žien a konali sa v Nórsku. Víťazom sa stalo Nórsko, ktoré porazilo obhajkyne titulu zo Švédska.

Štyri tímy z prvých miest skupín v kvalifikácii postúpili na turnaj. Z tímov, ktoré postúpili na turnaj sa vybral usporiadateľ.

## Kvalifikácia

## Pavúk

### Semifinále

### O 3. miesto

### Finále

## Štatistiky

### Najlepšie strelkyne
**3 góly**

* Trude Stendal

**2 góly**

* Gunilla Axén
* Kerry Davis

**1 gól**

* Jackie Sherrard
* Carolina Morace
* Elisabetta Vignotto
* Heidi Støre
* Anette Börjesson
* Lena Videkull

## Referencie

## Zdroj

Kategória:Futbal v 1987
1987
Kategória:1987 v Nórsku
Begovec

**Begovec** je potok v regióne Zemplín v subregióne Horný Zemplín, na území obce Zboj v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Zbojského potoka. Od sútoku zdrojníc po ústie má dĺžku . Rád toku IX. 
## Sútok zdrojníc
Vodný tok *Begovec* sa začína na sútoku zdrojníc na pomedzí lesa a poľnohospodárskeho extravilánu v  v centrálnej časti územia obce Zboj v okrese Snina v Prešovskom kraji. Západná zdrojnica (dlhšia) pramení v  na východnom úbočí vrchu Kýčera s  vo vzdialenosti  východne od vrchu Kýčera v lesnom extraviláne obce Zboj; má dĺžku . Severná zdrojnica (kratšia) pramení v  v lesnom extraviláne obce Zboj; má dĺžku .

## Opis toku
*Begovec* tečie od sútoku zdrojníc východným smerom cez poľnohospodársky extravilán obce Zboj, postupne sa skrúca do juhovýchodného smeru, v  priberá ľavostranný bezmenný prítok, v  priberá pravostranný bezmenný prítok pritekajúci z východných svahov vrchu *Magura* so , vteká do intravilánu obce Zboj, pravým brehom obmýva lúku *Carinka*, v  podteká cestu zo Zboja do obce Nová Sedlica a opačným smerom cestu do Uliča, v  ústi do Zbojského potoka ako jeho pravostranný prítok. Zbojský potok ďalej ústi do vodného toku Ulička. *Begovec* patrí do okresu Snina v Prešovskom kraji. Pramení, preteká a ústi do vodného toku Zbojský potok na území obce Zboj. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Vodný tok má dva bezmenné prítoky. 

## Pôvod názvu
Názov potoka *Begovec* má pôvod v slovnom základe *beg-* rozšírenom o slovenský formant miesta *-ov-ec*, čím vzniklo jednočlenné toponymum *Begovec*; porovnaj toponymá Brezovec, Čalovec, Hrabovec, Jelšovec, Dubovec. Pôvod slovného základu *beg-* je nejasný; viaceré vysvetlenia jeho pôvodu sú nedostatočné, nepresvedčivé. Porovnaj aj srbsky *Begej*, rumunsky *Bega*, maďarsky *Béga*, ľavostranný prítok rieky Tisa v Rumunsku a Srbsku. Jednočlenné  hydronymum *Begovec* sa stalo súčasťou veľkej skupiny názvov v slovenskej toponymii, najmä hydronymii. Názov vodného toku *Begovec* bol štandardizovaný v roku 1975. V množine slovenskej hydronymie vodných tokov hydronymum *Begovec* je jedinečným hydronymom (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Zboj
Kategória:Povodie Uhu
Formula 1 v roku 1952

**Sezóna 1952** bola 3. ročníkom majstrovstiev sveta Formuly 1. Kalendár pretekov obsahoval 8 veľkých cien. Sezóna sa začala Veľkou cenou Švajčiarska 18. mája a skončila sa Veľkou cenou Talianska 7. septembra 1952. Majstrom sveta sa stal Talian Alberto Ascari.

## Zloženie tímov

## Kalendár

## Výsledky a umiestenie

### Výsledky veľkých cien

### Majstrovstvá sveta jazdcov

## Referencie

1952

Kategória:Šport v 1952
Majstrovstvá Európy vo futbale žien 1989

**Majstrovstvá Európy vo futbale žien 1989** boli 3. ročník Majstrovstiev Európy vo futbale žien a konali sa v Západnom Nemecku. Víťazom sa stalo Západné Nemecko, ktoré porazilo obhajkyne titulu z Nórska. Štyri tímy z prvých miest skupín v kvalifikácii postúpili na turnaj. Z tímov, ktoré postúpili na turnaj sa vybral usporiadateľ.

## Kvalifikácia

## Pavúk

### Semifinále

### O 3. miesto

### Finále

## Štatistiky

### Najlepšie strelkyne

**2 góly**
* Sissel Grude
* Ursula Lohn

**1 gól**
* Angelika Fehrmann
* Heidi Mohr
* Silvia Neid
* Feriana Ferraguzzi
* Elisabetta Vignotto
* Linda Medalen
* Helen Johansson
* Pia Sundhage
* Lena Videkull

## Referencie

## Zdroj

Kategória:Futbal v 1989
1989
Kategória:1989 v Nemecku
Majstrovstvá Európy vo futbale žien 1991

**Majstrovstvá Európy vo futbale žien 1989** boli 4. ročník Majstrovstiev Európy vo futbale žien a konali sa v Dánsku. Víťazom sa stalo druhýkrát po sebe Nemecko, ktoré porazilo Nórsko. Tento ročník bol prvým oficiálnym, pretože sa do kvalifikácie zapojilo 18 tímov.

Turnaj bol aj kvalifikáciou na Majstrovstvá sveta 1991.

## Kvalifikácie

## Pavúk

### Semifinále

### O 3. miesto

### Finále

## Štatistiky

### Najlepšie strelkyne
**4 góly**

* Heidi Mohr

**1 gól**

* Helle Jensen
* Silvia Neid
* Sissy Raith
* Silvia Fiorini
* Birthe Hegstad

**Vlastný gól**

* Maura Furlotti (v zápase proti Dánsku)

## Referencie

## Zdroj

Kategória:Futbal v 1991
1991
Kategória:1991 v Dánsku